Երևանցիներից շատերն, անշուշտ տեսել են նույն Տերյան փողոցին արդեն աջից հարող օղակաձև այգում հառնող երկու խոյերով պահպանվող «Կենաց ծառ» աղբյուր-հուշարձանը, որի հեղինակներն են մեծանուն ճարտարապետ Ռաֆայել Իսրայելյանը և նշանավոր քանդակագործ Արա Հարությունյանը: Ահա այս աղբյուր-հուշարձանը կրկնօրինակն է, որ Երևանի քաղաքապետ Գրիգոր Հասրաթյանն, ի նշան շնորհակալության, 1965-ին, նվիրեց, Իտալիայի Կառարա քաղաքին` մաղթանքով, որ այդ բարեկամությունը «ջրի նման երկար, հավերժ ու զուլալ» լինի: